b'\n_START_ARTICLE_\nMeelis Milder\n_START_PARAGRAPH_\nMeelis Milder (s\xc3\xbcndinud 5. aprillil 1958) on eesti tippjuht ja ettev\xc3\xb5tja.\n_START_SECTION_\nHaridus\n_START_PARAGRAPH_\nL\xc3\xb5petanud 1976. aastal P\xc3\xa4rnu 2. keskkooli (n\xc3\xbc\xc3\xbcdne P\xc3\xa4rnu Koidula G\xc3\xbcmnaasium) matemaatika-f\xc3\xbc\xc3\xbcsika eriklassi. 1976. aastal asus \xc3\xb5ppima Tartu Riikliku \xc3\x9clikooli (n\xc3\xbc\xc3\xbcd Tartu \xc3\x9clikool) majandusk\xc3\xbcberneetika erialale, mille l\xc3\xb5petas 1981. aastal.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\n1981. aastal asus t\xc3\xb6\xc3\xb6le konsultatsioonib\xc3\xbcroo Mainor juhtimiskonsultandiks. Aastatel 1984 kuni 1987 oli tootmiskoondise Baltika Valga \xc3\xb5mblusvabriku direktor. 1987. aastal sai Meelis Milderist toonase \xc3\xb5mblustootmiskoondise Baltika peadirektor ning p\xc3\xa4rast erastamist 1991. aasta septembris AS Baltika juhatuse esimees ja tegevjuht. Sellelt ametikohalt lahkus ta 26. juunil 2019, j\xc3\xa4\xc3\xa4des edaspidi ettev\xc3\xb5ttega seotuks Baltika Grupi n\xc3\xb5ukogu n\xc3\xb5unikuna._NEWLINE_Baltika juhina on Meelis Milderi maine vastuoluline. \xc3\x9chest k\xc3\xbcljest on Milder tuntud Eesti \xc3\xbche tunnustatuma juhi ja autoriteedina, teisalt aga on pidanud Baltika \xc3\xbcleilmse finantskriisi j\xc3\xa4rel pidanud kehvade majandustulemuste t\xc3\xb5ttu korduvalt investorite k\xc3\xa4est lisaraha k\xc3\xbcsima. Alates 2009. aastast on Baltika investoritelt kaasanud kokku 14 miljonit eurot ning 2019. aasta m\xc3\xa4rtsis teatas, et k\xc3\xbcsib veel viis miljonit eurot lisaraha. _NEWLINE_2019. aasta 27. juunil lahkus Meelis Milder Baltika tegevjuhi kohalt.\n_START_SECTION_\nIsiklikku\n_START_PARAGRAPH_\nAbikaasa Maire Milder, t\xc3\xbctar Maria Johanna Milder.'